b'\n_START_ARTICLE_\nOdeja (podjetje)\n_START_PARAGRAPH_\nOdeja, tovarna pre\xc5\xa1itih odej d.o.o. iz \xc5\xa0kofje Loke, je specializirani proizvajalec pre\xc5\xa1itih izdelkov. Nadaljuje ve\xc4\x8d kot 80-letno tradicijo, povezano s \xc5\xa1kofjelo\xc5\xa1ko dru\xc5\xbeino Thaler, ki se je leta 1927 za\xc4\x8dela ukvarjati z ro\xc4\x8dnim izdelovanjem pre\xc5\xa1itih odej.\n_START_SECTION_\nZgodovina\n_START_PARAGRAPH_\nOdeja je zrasla iz obrtne delavnice v centru \xc5\xa0kofje Loke. Na za\xc4\x8detku so delavke odeje izdelovale ro\xc4\x8dno, odeje pa so bile polnjene z bomba\xc5\xbeno vato. Z nakupom pre\xc5\xa1ivalnih strojev in zaposlovanjem novih delavk se je tovarna \xc5\xa1irila in ve\xc4\x8dala proizvodnjo. Leta 1952 je bilo zaposlenih 23 delavcev, ki so letno izdelali 20.000 odej. Leta 1973 se je Odeja preselila v nove prostore na Trati. Takrat je bilo v Odeji zaposlenih \xc5\xbee 130 ljudi.'